* چتور من بے توار باں *
برے برے گشے اے زند
منء-را چہ شیزار بیت
برے برے بگند چہ اے زندء-
من شیزار باں
خمار باں ،
کرار باں
ناں دوستانی بند گپت
ناں دژمنانی ترس ءو بیم
من یکیاں ھزار باں
کئی ماں لنٹاں کاگدیں
دراتکگیں توار باں ؟
برے پچار پہ ھرکسء-
چو روچء_ رژنء- جلشکگاں
برے بگند پہ وت ء-
چو سیاہ شپء- تہار باں
جہانء-ریپ دیاں اگاں
دل انت کہ رد دیگ نہ بیت
ھمے کہ وس کناں ستر
وتء-چہ پروش وراں مدام
سما ء_شاھیمء- بزان
غماں گوں من دوچار باں
اگاں کدی خمار باں
چتور من بے توار باں.
# عارف صمد#